CELEX: 32010D0630
Language: lv
Date: 2010-10-05 00:00:00
Title: 2010/630/ES: Komisijas Lēmums ( 2010. gada 5. oktobris ) par Savienības finansiālo ieguldījumu Francijas, Nīderlandes, Zviedrijas un Apvienotās Karalistes valsts programmās datu vākšanai, pārvaldībai un izmantošanai zivsaimniecības nozarē 2010. gadā (izziņots ar dokumenta numuru C(2010) 6744)

22.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 278/30
            
         KOMISIJAS LĒMUMS
   (2010. gada 5. oktobris)
   par Savienības finansiālo ieguldījumu Francijas, Nīderlandes, Zviedrijas un Apvienotās Karalistes valsts programmās datu vākšanai, pārvaldībai un izmantošanai zivsaimniecības nozarē 2010. gadā
   (izziņots ar dokumenta numuru C(2010) 6744)
   (2010/630/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1) un jo īpaši tās 24. panta 1. punktu,
   tā kā:
   
               (1)
            
            
               Regulā (EK) Nr. 861/2006 paredzēti nosacījumi, ar kādiem dalībvalstis drīkst saņemt Eiropas Savienības ieguldījumu valsts programmās, lai segtu izdevumus par datu vākšanu, pārvaldību un izmantošanu zivsaimniecības nozarē.
            
         
               (2)
            
            
               Šīs programmas ir jāizstrādā saskaņā ar Padomes 2008. gada 25. februāra Regulu (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (2) un Komisijas Regulu (EK) Nr. 665/2008 (3), ar ko nosaka sīki izstrādātus piemērošanas noteikumus Regulai (EK) Nr. 199/2008.
            
         
               (3)
            
            
               Beļģija, Bulgārija, Dānija, Vācija, Igaunija, Īrija, Grieķija, Spānija, Francija, Itālija, Kipra, Latvija, Lietuva, Malta, Nīderlande, Polija, Portugāle, Rumānija, Slovēnija, Somija, Zviedrija un Apvienotā Karaliste ir iesniegušas valsts programmas datu vākšanai, pārvaldībai un izmantošanai zivsaimniecības nozarē 2009.–2010. gadam, kā paredzēts Regulas (EK) Nr. 199/2008 4. panta 4. un 5. punktā. Šīs programmas apstiprināja 2009. gadā saskaņā ar Regulas (EK) Nr. 199/2008 6. panta 3. punktu.
            
         
               (4)
            
            
               Ar Komisijas Lēmumu 2010/369/ES (4) Komisija nolēma sniegt Savienības finansiālo atbalstu minētajām valsts programmām 2010. gadam, izņemot Francijas, Nīderlandes, Zviedrijas un Apvienotās Karalistes valsts programmas.
            
         
               (5)
            
            
               Francija, Nīderlande, Zviedrija un Apvienotā Karaliste saskaņā ar Regulas (EK) Nr. 199/2008 5. panta 2. punktu iesniedza savu 2010. gada valsts programmu grozījumus. Komisija 2010. gadā apstiprināja minētos grozījumus saskaņā ar Regulas (EK) Nr. 199/2008 6. panta 3. punktu.
            
         
               (6)
            
            
               Saskaņā ar 2. pantu Komisijas 2008. gada 3. novembra Regulā (EK) Nr. 1078/2008, ar ko nosaka sīki izstrādātus noteikumus Padomes Regulas (EK) Nr. 861/2006 piemērošanai dalībvalstu izdevumiem zvejniecības pamatdatu vākšanā un pārvaldībā (5), minētās dalībvalstis ir iesniegušas arī gada budžeta prognozes par 2010. gadu. Komisija saskaņā ar Regulas (EK) Nr. 1078/2008 4. pantu ir novērtējusi gada budžeta prognozes, ņemot vērā apstiprinātos valsts programmu grozījumus.
            
         
               (7)
            
            
               Regulas (EK) Nr. 1078/2008 5. pantā noteikts, ka Komisijai jāapstiprina gada budžeta prognozes un jāpieņem lēmums par ikgadējo Savienības finansiālo ieguldījumu katrā valsts programmā, ievērojot kārtību, kas noteikta Regulas (EK) Nr. 861/2006 24. pantā, un pamatojoties uz gada budžeta prognožu novērtējuma rezultātiem, kā minēts Regulas (EK) Nr. 1078/2008 4. pantā.
            
         
               (8)
            
            
               Regulas (EK) Nr. 861/2006 24. panta 3. punkta b) apakšpunktā noteikts, ka ar Komisijas lēmumu ir jānosaka finansiālā ieguldījuma likme. Minētās regulas 16. pantā noteikts, ka Savienības finanšu pasākumu apmērs saistībā ar pamatdatu vākšanu nedrīkst pārsniegt 50 % no izmaksām, kas dalībvalstīm radušās, īstenojot datu vākšanas, pārvaldības un izmantošanas programmu zivsaimniecības nozarē. Regulas 24. panta 2. punktā noteikts, ka prioritāti piešķir darbībām, kas ir vispiemērotākās, lai uzlabotu datu vākšanu kopējās zivsaimniecības politikas vajadzībām.
            
         
               (9)
            
            
               Šis lēmums ir finansēšanas lēmums Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), 75. panta 2. punkta nozīmē.
            
         
               (10)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma maksimālā kopējā summa, ko Francijai, Nīderlandei, Zviedrijai un Apvienotajai Karalistei piešķir datu vākšanai, pārvaldībai un izmantošanai zivsaimniecības nozarē 2010. gadā, un Savienības finansiālā ieguldījuma likme ir noteikta pielikumā.
   2. pants
   Šis lēmums ir adresēts dalībvalstīm.
   
      Briselē, 2010. gada 5. oktobrī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 160, 14.6.2006., 1. lpp.
   
      (2)  OV L 60, 5.3.2008., 1. lpp.
   
      (3)  OV L 186, 15.7.2008., 3. lpp.
   
      (4)  OV L 168, 2.7.2010., 19. lpp.
   
      (5)  OV L 295, 4.11.2008., 24. lpp.
   
      (6)  OV L 248, 16.9.2002., 1. lpp.
   
      PIELIKUMS
      
         VALSTS PROGRAMMAS 2009.–2010. GADAM
      
      
         ATTIECINĀMIE IZDEVUMI UN MAKSIMĀLAIS KOPIENAS IEGULDĪJUMS 2010. GADAM
      
      
                  (EUR)
               
            
                  Dalībvalsts
               
               
                  Attiecināmie izdevumi
               
               
                  Maksimālais Kopienas ieguldījums
                  (likme 50 %)
               
            
                  FRANCIJA
               
               
                  12 068 727,00
               
               
                  6 034 363,50
               
            
                  ZVIEDRIJA
               
               
                  4 924 763,00
               
               
                  2 462 381,50
               
            
                  NĪDERLANDE
               
               
                  4 569 446,00
               
               
                  2 284 723,00
               
            
                  APVIENOTĀ KARALISTE
               
               
                  9 458 117,00
               
               
                  4 729 058,50
               
            
                  KOPĀ
               
               
                  31 021 053,00
               
               
                  15 510 526,50